Publication: Magyar Közlöny
Issue: MK-2000-111 (Year: 2000, Number: 111)
Era: 1990-2004
Section: A halászatról és a horgászatról szóló 1997. évi XLI. törvény (a továbbiakban: Hhtv.) végrehajtásának egyes szabályairól szóló 78/1997. (XI. 4.) FM rendeletet (a továbbiakban: R.) a következők szerint módosítom:
Paragraph Index: 1457

4. § Az R. 27. §-ának (1) bekezdése helyébe a következő rendelkezés lép: „(1) A horgász a 9. számú melléklet szerinti méretkorlátozás alá tartozó halfajokból — a (2) bekezdés szerinti gyermekhorgász kivételével — naponta legfeljebb összesen öt darabot, de fajonként legfeljebb három darabot, kősüllőből naponta három kilogrammot foghat ki. A kifogott halat a korábban fogottal kicserélni tilos. A méretkorlátozás alá nem tartozó fajokból naponta összesen tíz kilogramm fogható ki. Amennyiben a horgász a méretkorlátozással nem védett halfajokból olyan példányt fog ki, amellyel a tíz kilogrammos súlyhatárt túllépi, a halat megtarthatja, a horgászatot azonban a méretkorlátozással nem védett halfajokra köteles arra a napra beszüntetni.”

Source: https://magyarkozlony.hu/hivatalos-lapok/d8dae93086d4a209244b0b6adf5ac0b57d4c128e/dokumentumok/b4d9ae239fee383724c2f49360c3a08ed213afd6/letoltes